<classify> Waandishi Wetu-Dar es SalaamMbeya RAIS Dk. John Magufuli, ameitaka Mamlaka yaMawasiliano Tanzania TCRA, kufanya usajili wa laini za simu kwa kutumia Vitambulishovya Taifa hadi Desemba mwaka huu, kwa sababu Watanzania walivyo navyo ni zaidiya milioni 13 au milioni 14 kati ya milioni 55. Akizungumza katika viwanja vya Ruanda Nzovwe, Mbeyajana, ikiwa ni siku ya Muungano wa Tanganyika na Zanzibar unaotimiza miaka 55,Magufuli alisema mpango huo hauwezekani iwapo vitambulisho hivyo havijatolewakwa Watanzania wote. Katika logic ya kawaida, Tanzania tuko milioni 55,vitambulisho vya taifa nafikiri vimeshatolewa milioni 13 au milioni 14,ukishazungumza watu wote wasajiliwe kwa vitambulisho vya taifa wakati Nidahaijamaliza kutoa vitambulisho, maana yake unawaeleza baadhi ya Watanzaniazaidi ya milioni 20 wasiwe na simu. Hatuwezi tukaenda kwa utaratibu huo, kamavitambulisho vya taifa havijatolewa kwa Watanzania wote, ile statement yakwamba mtu mwenye simu lazima asajiliwe kwa kutumia kitambulisho cha taifahaiwezekani, alisema. Magufuli alisema suala hilo linalofanywa na TCRA nawizara husika ni zuri kwa kuwa nchi zilizoendelea zinafanya hivyo kupunguzauhalifu, lakini linapaswa kwenda sambamba na usajili wa vitambulisho kupitiaNida. Waanze kwa wale wenye vitambulisho ambao wakomilioni 13, 14 ambao hawana wawape muda hadi Desemba. Ili mpango wa kutoavitambulisho uendane na zoezi la kusajili. Vitambulisho visipotolewa kwaWatanzania wote hakuna kuwahukumu watu kwa sababu hawajasajili. Sijasema watuwasisajili simu zao, lakini haya yote ya usajili wa vitambulisho na usajili wasimu iende kwa pamoja na kwa uharaka, alisema. Akizungumzia Muungano, alisema unapaswa kuendeleakulindwa na kwamba yeyote mwenye nia ya kuuvunja atavunjika mwenyewe. Aliwapongeza waasisi wa Muungano huo, Mwalimu JuliusNyerere na Abeid Aman Karume, huku akieleza kuwa kulikuwa na sababu nne za kuwanao. Alizitaja sababu hizo kuwa ni pamoja na maono yawatangulizi ambao ni Mwalimu Nyerere na Karume, jiografia baina ya maeneo hayo,uhusiano wa kindugu na uhusiano wa kirafiki kati ya vyama viwili, Tanu na ASP, ambavyonavyo viliungana mwaka 1977 na kutengeneza CCM. Pia aliwapongeza viongozi waliofuata, vyombo vyaulinzi na usalama kwa kuendelea kuulinda Muungano. Alisema ingawa hakuna shamrashamra lakini ni sikumuhimu ya kutafakari tulikotoka na aliwahakikishia Watanzania kuendeleakuulinda Muungano akiwa pamoja na Rais wa Zanzibar, Dk. Ali Mohamed Shein. Alisema katika kipindi cha zaidi ya miaka mitatu,Serikali imejitahidi kutekeleza ahadi na kubwa ikiwa kudumisha amani pamoja naMuungano. Alisema katika kipindi hiki mafanikio ni mengi nakwamba mapato yameongezeka kutoka Sh bilioni 850 hadi Sh trilioni 1.3. Akizungumzia miundombinu mkoani Mbeya, alisemaBarabara ya Chunya imekamilika na ataweka jiwe la msingi. Alisema alichoka kuona kila siku magari yanaanguka nakusababisha vifo hivyo atatumia fedha za Serikali kukamilisha ujenzi wa barabarahusika. Alimpongeza Mkuuwa Mkoa wa Mbeya, Albert Chalamila, kwa mafanikio na kusisitiza hakunawa kumtoa ni yeye na Mungu, hivyo atabaki Mbeya. Alisema kuongoza ni msalaba kwa sababu hata mitumewalipata shida si kila mmoja atampenda. Makusanyo kabla ya mkuu wa mkoa hajaja ilikuwa shilingibilioni 2.5, leo ni shilingi bilioni tano, ndiyo maana na mkurugenzi nikaletapolisi. Nilifanya kwa makusudi sikujaribu, nilitaka mkusanya fedha awe polisiili akisumbua anachukua hatua, ana nyota zake, alisema. Magufuli alisema wakati miradi inatekelezwa lengolilikuwa kutekeleza shughuli za uchumi na uzalishaji ambavyo vinategemeamiundombinu ndiyo maana Serikali ilinunua ndege. Pia alisema Mbeya kuna vivutio vingi vya utaliiambavyo havitangazwi ikiwamo Hifadhi ya Ruaha, Ziwa Ngosi, Hifadhi ya Kitulo auBustani ya Mungu na kwamba asilimia 70 ya watalii husafiri kwa ndege hivyo Serikaliiliamua kuzinunua nane, kujenga rada nne na kupanua viwanja 11 nchi nzima ikiwamocha Songwe. Alimwagiza Waziri wa Ujenzi, Uchukuzi naMawasiliano, Isack Kamwelwe, kukamilisha baadhi ya mambo yaliyobaki ili jijihilo liweze kufanya biashara ya utalii kwa ndege kutua hapo na kurudi nchinyingine. HUDUMAZA JAMII Alisema Mbeya imeimarishiwa vituo vya afya 14 pamojana hospitali na kuongeza bajeti ya dawa. Kuhusu suala la elimu bure, alisema Sh bilioni23.867 zinatolewa kila mwezi kwa ajili ya kusomesha wanafunzi nchini. Alisema tozo 80 zimefutiwa ushuru ikiwamokusafirisha mazao yasiyozidi tani moja hivyo kuwataka wahusika akiwamo Chalamilakushughulika na wanaoendelea kuwatoza. Kiwandacha nyama Alisema kuna kiwanda cha nyama kilichojengwa tanguenzi za Mwalimu Nyerere kikiwa na heka 9,000 hivyo kishughulikiwe ikiwamokutafuta mwekezaji mpya ili kukiendeleza. ATOAENEO LA MACHINGA Alisema tayari kuna vitambulisho vilivyotolewa ilikuwawezesha kufanya biashara kwa uhuru na kwamba vile vya mwanzo vilimalizikana kuongezwa vingine 80,000. Aliwataka wafanyabiashara wadogo wasikubali kutumiwana wafanyabiashara wakubwa ili kukwepa kodi. Naibu Spika ameeleza kuwa vijana zaidi ya laki tatu, maeneo yao ya biashara yaliungua moto, moto ni kawaida Mbeya inawezekana makusudi au bahati mbaya na mimi nimekuwa nawatetea waendelee kukaa mjini. Miji hii ni ya Watanzania wote ikiwamo hao machinga, ninatambua changamoto za machinga wa Mbeya na Mkuu wa Mkoa amekuwa akielezea akiwamo Naibu Spika na Mbunge wa Viti Maalumu. Ukishaombwa hivyo na wote, kwa sababu ninyi wananchiwa Mbeya wakiwamo wamachinga mlinifanya kiongozi, mnahitaji mahali pa biasharana ambako ni mjini, wanaotaka kufanya nane nane wakafanye na hilo eneo laUwanja wa Ndege wa Mbeya lina hekta zaidi ya tano, uongozi wa mkoa uko hapa,utakwenda kumweleza Waziri wa Ujenzi tunabadili matumizi hapa hapa, hilo eneomliandae vizuri ndilo litakuwa eneo la wamachinga wa Mbeya, alisema. Alitaka eneo hilo kuwe na kituo cha daladala aumabasi ya mikoani na iwapo nafasi itabaki kuwe na masoko ikiwamo la dhahabukama Geita. Alisema wakiwa huko wakivaa vitambulisho wasidaiwefedha yoyote na wapatiwe nafasi ya kufanya biashara. Aliwataka wafanyabiashara kufanyia maeneo sahihi nasi popote, lakini pia kila uongozi wa mkoa utengeneze mazingira ya kuwafanyawabaki mjini. UCHUMI Alisema hatua mbalimbali zinazochukuliwa zimesaidiauchumi wa nchi kukua kutoka asilimia saba mwaka jana na mwaka huu na iwapomambo yakienda vyema utakuwa kwa asilimia 7.1 na Tanzania kuwa miongoni mwanchi tano Afrika ambazo unakuwa kwa kasi. Alisema mfumuko wa bei umedhibitiwa kutoka wastaniwa asilimia tatu kwa mwaka jana ikiwa ni kiwango kidogo kutokea kwa zaidi yamiaka 40. Pia alisema mwaka jana nchi iliongoza kwa AfrikaMashariki kwa kuvutia uwekezaji wa dola bilioni 1.8 za Marekani na kasi ya uwezowa viwanda inaendelea vyema zaidi ya viwanda 3,000 vimejengwa. Aliwataka wana CCM Mkoa wa Mbeya kuacha kupigana vitana kumtaka Mwenyekiti wa CCM Mkoa wa Mbeya kujenga umoja kwa wanachama. Katika hatua nyingine, alifungua jengo la Mfuko wa Taifa wa Bima ya Afya NHIF unaoongozwa na Mwenyekiti wakewa bodi, Spika mstaafu, Anna Makinda, ambalo tayari limepata wapangaji asilimia91. Alisema kujenga majengo ni vyema lakini alimtakaMakinda kujenga viwanda vya dawa vitakavyosaidia vizazi hata vizazi. Alisema walio na bima ameambiwa hawafiki milioni 14,hivyo ni vyema kujikita kuendeleza ili kila mmoja apate. MWANAMKE Katika mkutano huo aliibuka mwanamkealiyejitambulisha kwa jina la Swaumu Swatiman, aliyedai kuwa mtoto wake wakiume mwenye umri wa miaka minne alilawitiwa na mtu mwenye miaka 53. Mama huyo ambaye alikabidhiwa Sh milioni moja,alisema alitembea ofisi mbalimbali za Serikali ikiwamo kwa Jaji Mkuu, IGP ilikufanikisha kesi hiyo lakini ilikuwa bado inapigwa danadana. Swaumu ambaye alisema alihama na familia yake kutokaTunduma na kuja Mbeya, alimweleza Rais kuwa askari walikuwa wakimweka ndani. Rais aliwataka RPC wa Songwe kushughulikia sualahilo pamoja na kumpatia ulinzi mhusika. SUGU Mbunge wa Mbeya Mjini Chadema, Joseph Mbilinyi maarufukwa jina la Sugu, akiwa katika mkutano huo wa Rais, alisema anamuunga mkono naanampenda Magufuli. Alisema Mbeya inapata asilimia 60 ya maji nawataalamu walitaka yatoke Mto Kiwila lakini zinahitajika Sh bilioni 70. Alisema maji hayo yakiletwa yatasaidia kufika maeneombalimbali hadi Mbalizi hata Tunduma. Alisema hawapingi kila kitu lakini vipo vingiwanavyomuunga mkono ikiwamo suala la wamachinga. Mwisho kwa unyenyekevu, hata tulivyokaa hapa kunamgawanyiko. Watu wetu wa Chadema wapo hapa lakini wamekaa nyuma na wewe umesemahutaki vyama na mimi nimekushika, nakufuata na mimi ni kati ya watu wanaokuungamkono bila kuhama chama, nitaendelea kukuunga mkono hadi mwisho. Kwa kuwa mimi nirafiki yako na kijana wako. Wasikwambie mambo haya Rais, eti matusi, sijui hatukupendi, sio kweli. Walikuwa wanasema sijui ukiwa Mbeya, sijui jana juzi kuna mwenyekiti wangu amekamatwa kwamba anapanga wafanye fujo Mbeya, hakiwezekani hicho kitu na wewe umeona. Hakiwezekani, watu na akili zao wapange kumfanyia fujo Rais. Nakuomba sana mimi ni kijana wako najitolea ikikupendeza niwe chaneli ya mazungumzo ili kuondoa haya mafundofundo ya kisiasa kwa levo ya Mbeya hata kitaifa ikiwezekana, alisema Sugu.  <topic>: KITAIFA 